[{"text_idx": "#000006", "text": "Mae\u2019r gwanwyn yn adeg mor brydferth o\u2019r flwyddyn.\nCeir tyfiant newydd gwyrdd, lliwiau llachar a siapau a gweadau prydferth. Ewch\nam dro i gasglu ychydig o ddeunyddiau naturiol i wneud eich Nodllyfr Natur Arwyddion\no\u2019r Gwanwyn eich hun yn llawn dail a blodau wedi eu gwasgu. Dyma weithgaredd\nymarferol sy\u2019n wirioneddol wneud i bobl ifanc gysylltu gyda natur a"}, {"text_idx": "#000007", "text": "Ail defnyddiwch ac ailgylchwch ychydig o ddeunyddiau i wneud gwesty tuniau bychan iawn i bryfed. Bydd eich gwesty bychan iawn yn denu ac yn gartref ac yn bantri i nifer o rywogaethau o bryfed. Dewiswch wahanol ddeunyddiau naturiol i lenwi\u2019ch tuniau wrth eu hailgylchu."}, {"text_idx": "#000008", "text": "Sylwi ar Arwyddion o\u2019r Gwanwyn"}, {"text_idx": "#000009", "text": "Gwnewch y mwyaf o\u2019r adeg gyffrous hon o\u2019r flwyddyn ac ewch am dro i chwilio am arwyddion o\u2019r Gwanwyn. Ceir gymaint o bethau i edrych allan amdanynt. Gallwch weld blodau prydferth, tyfiant gwyrdd ffres a blagur a chynffonau w\u0302yn bach ar y coed. Gallwch glywed y gwenyn yn casglu neithdar a gweld arwyddion o fywyd newydd. Defnyddiwch Sylwi ar Arwyddion o\u2019r Gwanwyn fel canllaw a rhoi tic wrth ymyl beth rydych wedi sylwi arno."}, {"text_idx": "#000011", "text": "Mae pawb yn gwybod fod cennin pedr yn symbol o Gymru ynghyd a\u0302\u2019r genhinen a\u2019r ddraig. Fodd bynnag, oeddech chi\u2019n gwybod nad yw pob rhywogaeth o gennin pedr yn frodorol i Gymru? Mewn gwirionedd, mae\u2019r genhinen bedr frodorol yn eithaf prin! Mae\u2019r rhan fwyaf o\u2019r cennin pedr a welwn yn rhywogaethau ymledol sydd wedi dianc o erddi."}, {"text_idx": "#000012", "text": "Beth am fynd am dro i geisio adnabod y genhinen bedr frodorol. Mae\u2019n ffynnu mewn coetiroedd a dolydd llaith gan dyfu mewn clystyrau\u2019n gorchuddio\u2019r ddaear. Planhigyn byr yw e, a\u0302 chwe phetal melyn golau\u2019n amgylchynu trymped melyn euraid."}, {"text_idx": "#000013", "text": "Wyddech chi fod Dewi Sant, nawddsant Cymru wedi dweud wrthym ni am wneud y pethau bychain? Allwch chi wneud chwech o bethau bach i helpu natur? Gallech chi fwydo\u2019r adar, plannu planhigion mae gwenyn yn eu caru, casglu sbwriel ac yn y blaen."}, {"text_idx": "#000014", "text": "Mwynhewch eich Dydd Gw\u0302yl Dewi"}, {"text_idx": "#000015", "text": "Beth am ddathlu Dydd Miwsig Cymru ar 4 Chwefror drwy greu cerddoriaeth yn eich ysgol chi...? Rhagor o fanylion yma "}, {"text_idx": "#000016", "text": "Swyn hudol naturiol Santes Dwynwen"}, {"text_idx": "#000017", "text": "Oeddech chi\u2019n gwybod bod Dwynwen yn ferch i\u2019r Brenin Brychan Brycheiniog o\u2019r bumed ganrif?Yng Nghymru rydym yn dathlu Dwynwen fel nawddsant cariadon ar Ionawr y 25ain. Yn o\u0302l y so\u0302n, daeth angel a\u0302 swyn hudol yn arogli yn hyfryd i Dwynwen iddi anghofio am ei chariad coll Maelon.Cafodd Dwynwen dri dymuniad. Pa dri dymuniad fyddech chi\u2019n wneud?Allwch chi wneud swyn hudol gan ddefnyddio deunyddiau naturiol? ( Peidiwch a\u0302\u2019i flasu, dim ond ei arogli!) Defnyddiwch y cerdyn rysa\u0301it i helpu chi ysgrifennu am y swyn hudol."}, {"text_idx": "#000018", "text": "Eleni bydd yr Urdd yn dathlu ei 100 Pen-blwydd. \ud83e\udd29 \ud83d\udcaf Bydd y dathliadau yn dechrau ar ddydd Mawrth, 25ain Ionawr gyda pharti Pen-blwydd mwyaf erioed yn hanes yr Urdd ac ymgais ddau deitl Guinness World RecordsTM. I gymryd rhan dilynwch y ddolen isod: /"}, {"text_idx": "#000019", "text": "Creu ffenestri ia\u0302 harddEwch i chwilio am deunyddiau naturiol hardd i greu eich ffenestri ia\u0302 eich hun."}, {"text_idx": "#000020", "text": "Calendr Natur yr Adfent Mae natur yn llawn o gymaint o bethau hardd a lliwgar Cyfrwch y dyddiau tan y Nadolig trwy gasglu gwahanol bethau naturiol pob dydd. Cadwch nhw yn eich calendr Adfent wedi\u2019i ailgylchu. Beth fyddwch chi\u2019n ei ganfod?"}, {"text_idx": "#000021", "text": "Helfa Drysor ArswydusTreuliwch amser yn yr awyr agored yn chwilio am gynhwysion arswydus.Allwch chi gasglu\u2019r cynhwysion sydd eu hangen i wneud hylif hud?Bydd angen bwced neu grochan a ffon fawr ar gyfer troelli!"}, {"text_idx": "#000022", "text": "Allwch chi ddod o hyd i:\u2013 Pelen llygad coblyn (concyr)\u2013 Brigau o goes ysgubell gwrach\u2013 Nodwyddau gwau tylwyth teg (nodwyddau pinwydd)\u2013 Gwe pry cop\u2013 Deilen a\u0302 phwynt fel sia\u0302p ystlum\u2013 Deilen hydref lliw pwmpen\u2013 Cwpanau yfed tylwyth teg bach (cwpanau mes)\u2013 Sgerbwd deilen\u2013 Adenydd Tylwyth Teg (hadau masarn)\u2013 Gwallt ma\u0302n o farf Dewin (cennau)"}, {"text_idx": "#000023", "text": "Creu cebab dail Yr hydref yw\u2019r amser perffaith i ddod o hyd i lawer o ddail o wahanol liwiau. Wrth fynd am dro yn lleol faint o wahanol liwiau o ddail allwch chi eu casglu? Allwch chi eu rhoi ar frigyn tenau, a\u0302 phwynt i wneud cebab dail? Allwch chi ddefnyddio\u2019r gwahanol liwiau i wneud patrwm?"}, {"text_idx": "#000024", "text": "Gweithgaredd llawn hwyl gyda phyllau! Nid yw rhai pobl yn hoffi\u2019r glaw, ond rydyn ni\u2019n meddwl ei fod yn amser gre\u0302t i fynd i\u2019r awyr agored a dysgu mewn pyllau dw\u0302r. Felly gwisgwch eich welingtons a\u2019ch dillad glaw, gafael mewn peth llinyn neu wla\u0302n, pren mesur a tha\u0302p mesur a gwneud y mwyaf o\u2019r pyllau o\u2019ch cwmpas."}, {"text_idx": "#000025", "text": "Gorsaf yfed i wenyn a phili pala"}, {"text_idx": "#000026", "text": "Ffordd ymarferol a chreadigol i ddenu natur i mewn i\u2019ch gardd. Byddwch yn greadigol a gwneud gorsaf yfed syml ond hardd ar gyfer y gwenyn a phili pala sy\u2019n ymweld a\u0302\u2019ch gardd."}, {"text_idx": "#000027", "text": "arbennig sy\u2019n anrheg i\u2019r gwenyn ac yn bywiogi gardd gerllaw!"}, {"text_idx": "#000028", "text": "Byddwch yn brysur fel gwenynen yn ystod gwyliau\u2019r gwanwyn hwn drwy wneud anrheg a fydd yn dod a\u0302 llawenydd ac yn helpu gwenyn a pheillwyr eraill. Oeddech chi\u2019n gwybod bod gennym ni 270 o wahanol rywogaethau o wenyn yn y DU? Wrth i\u2019r gwenyn symud o gwmpas o blanhigyn i blanhigyn, maen nhw\u2019n trosglwyddo paill rhwng blodau\u2019r planhigion ac yn helpu\u2019r planhigion i dyfu, bridio a chynhyrchu bwyd. Hebddyn nhw, fydden ni ddim yn gallu bwyta\u2019r amrywiaeth ryfeddol o fwyd sydd gennym heddiw. Mae gwenyn hefyd yn peillio 80% o flodau gwyllt yn Ewrop ac yn gwneud ein gerddi, lleiniau a chefn gwlad yn brydferth iawn. Felly, os ydych chi am wneud rhywbeth i helpu\u2019r gwenyn a gwneud anrheg arbennig yn ystod gwyliau\u2019r gwanwyn yna dyma weithgaredd y gwnewch chi ei fwynhau! #llysgennadifancbannaubrycheiniog #breconbeaconsyoungambassadors"}, {"text_idx": "#000029", "text": "Mae anifeiliaid y nos yn anifeiliaid sy\u2019n fywiog yn ystod y nos ac yn cysgu yn ystod y dydd. Er mwyn goroesi, maen nhw wedi gorfod addasu a datblygu\u2019u synhwyrau gweld, arogli a chlywed. Mae Parc Cenedlaethol Bannau Brycheiniog yn gartref i nifer o rywogaethau o anifeiliaid y nos. Mae rhai yn brin ac o dan fygythiad ac eraill yn cael eu gwarchod. Mae un o boblogaethau mwyaf y DU o\u2019r ystlum bedol leiaf, prin, i\u2019w gael yng Nghwm Wysg. Mae\u2019r pathew yn rhywogaeth gwarchodedig Ewropeaidd ac mae\u2019n wybyddus fod ychydig o boblogaethau, bychan ond pwysig ym Mannau Brycheiniog. Darganfuwyd y gwyfyn Silwraidd, sy\u2019n rywogaeth gwarchodedig, prin o ganlyniad i arolygon noson wyfynod a gynhaliwyd ar y Mynyddoedd Duon."}, {"text_idx": "#000030", "text": "Rydym wedi paratoi cyfres o gardiau Ffeithiau er mwyn i chi allu dysgu mwy am ein hanifeiliaid y nos. Dilynwch y ddolen ddilynol i ganfod ein hadnoddauFfeiliau Ffeithiau \u2013 Anifeiliaid y nos"}, {"text_idx": "#000031", "text": "Ond nid yw pob anifail yn y Parc Cenedlaethol yn anifail y nos. Mae rhai anifeiliaid yn greaduriaid y dydd ac yn fywiog yn ystod y dydd ac yn cysgu yn y nos. Allwch chi feddwl am anifeiliaid y dydd? Mae rhai eraill yn anifeiliaid y dydd a\u2019r nos! Rhowch dro ar ein diagram Venn."}, {"text_idx": "#000032", "text": "Diagram Venn Anifeiliaid y nos"}, {"text_idx": "#000033", "text": "Nawr, na wnewch chi ddefnyddio\u2019ch sgiliau i greu eich anifeiliaid yn nos eich hunain. Gallwch ddefnyddio clai a deunyddiau naturiol i greu gwdihw\u0302, draenog, pathew neu ystlum. Allwch chi ddefnyddio\u2019r deunyddiau naturiol rydych chi wedi\u2019u canfod i greu cartrefi diogel ar gyfer eich anifeiliaid y nos?"}, {"text_idx": "#000034", "text": "Os ydych wedi mwynhau adeiladu mini cartrefi, pam na wnewch chi adeiladau gwa\u0302l i chi eich hunain i chwarae ynddi."}, {"text_idx": "#000037", "text": "2 gynhwysydd, un yn llai na\u2019r llall Cerrig i bwyso\u2019r cynhwysydd tu mewn i lawr Deunyddiau naturiol hardd Dw\u0302r Noson oer (neu rewgell) Cannwyll bach"}, {"text_idx": "#000042", "text": "Nawr, beth am wneud eich \u2018brigyn Chwaraewyr Rygbi\u2019 eich hunan? Allwch chi ganfod deunyddiau naturiol i gynrychioli crysau rygbi pob un o\u2019r Chwe Gwlad? Pam na wnewch chi greu eich hoff chwaraewr rygbi? Fe fyddem ni wrth ein bodd yn gweld eich \u2018brigyn Chwaraewyr Rygbi\u2019."}, {"text_idx": "#000043", "text": "Creuwch boncyff bwydo i adar"}, {"text_idx": "#000045", "text": "Oeddech chi\u2019n gwybod bod nifer draenog yn Brydain wedi lleihau dros y blynyddoedd diwethaf. Gallwn helpu drwy sicrhau ein bod yn darparu dw\u0302r, bwyd a lloches iddyn nhw. Allwch chi ddefnyddio deunyddiau sydd gennych gartref neu yn yr ysgol i adeiladu cysgod i ddraenog. Bydd draenogod yn chwilio am leoedd diogel a chynnes i gaeafgysgu felly allwch chi eu helpu.Yma gallwch weld cwpl o gysgodfeydd cafodd eu hadeiladu gan blant ein Swyddogion Addysg. Mae\u2019n nhw wedi defnyddio briciau a boncyffion ar gyfer un a hen twb plastig bwyd adar ar gyfer un arall. Maent wedi eu rhoi mewn mannau diogel yn yr ardd ac wedi gwneud yn siw\u0302r eu bod yn cael eu gorchuddio i mewn ac yn llawn dail sych. Gobeithio y daw\u2019r ddraenogion i aros."}]